राजा बृहद्रथ यह सब देख-सुनकर आनन्द से फूल उठे। उन्होंने मनुष्यरूपधारी राक्षसी से पूछा- ‘मुझे पुत्र देने वाली तुम कौन हो?’ जरा ने कहा- ‘मैं जरा नाम की राक्षसी हूँ। मैं आदरपूर्वक आराम से आपके महल में रहती हूँ। मैं आपके घर में सर्वदा सत्कार पाती हूँ, आपसे प्रसन्न हूँ। इसलिए आपका पुत्र आपको सौंप रही हूँ।’ यह कहकर राक्षसी जरा अन्तध्र्यान हो गई। बृहद्रथ ने अपने पुत्र का नामकरण करते हुए कहा कि इस बालक को जरा ने सन्धित किया है (जोड़ा है), इसलिए इसका नाम ‘जरासंध’ होगा।